
      Preston a válla fölött hátrapillantott, pedig biztos volt benne, hogy a testőrei nem vették észre, amikor kilógott otthonról. A szokás hatalma. A testőrök ugyanis nem éppen azért voltak mellette, hogy megvédjék. Az apja, Patrick Tierney szenátor azért fogadta fel őket, hogy kordában tartsák. Hogy ne kerüljön bajba.

      Hogy ne kerüljön pontosan olyan bajba, amilyet imádott. Amilyet ezen az estén is keresett.

      Laza léptekkel sétált a nyüzsgő miami utcán, közben rápillantott a telefonjára. Fél tizenegy. Tökéletes. A jacht tizenegykor futott ki. Mélyen beszívta a nehéz, párás levegőt. Megkönnyebbülés volt egy kis időre hazatérni. Washington olyan karót nyelt hely volt. És hideg.

      Preston végigsimított a testére feszülő fekete felsőn. A kedvenc farmerját viselte, azt, amelyiknek ki volt szaggatva a térde. Washingtonban halálra fagyott volna ebben a szerelésben. Feltartotta a kezét, leintett egy taxit, beugrott, aztán bekapcsolta a telefonja kameráját, hogy ellenőrizze a haját.

      Sietve kellett meglógnia otthonról, így nem tölthetett annyi időt a készülődéssel, amennyit szokott. De egy kis zselé és némi művészi borzolás elég volt: a szőkített hajú, tökéletes szenátorcsemetéből két lábon járó szex lett. Vagy egy faszon lovagló – attól függően, hogyan alakul az este.

      Miközben a taxi végigszáguldott Miami fényárban úszó, zenétől lüktető utcáin, Preston az ülés támlájának döntötte a fejét. Megpróbálta végre egészen levetni az álarcot, amelyet az apja aznap esti adománygyűjtő rendezvényén kellett viselnie. Az egész annyira hamis volt. És neki is meg kellett játszania magát.

      Senkit sem érdekelt, milyen valójában. Arról meg aztán végképp hallani sem akartak volna, hogy egy alakváltó van közöttük. Persze bármilyen előkelő volt is egy rendezvény, mindig akadt rajta néhány másik, embernek álcázott alakváltó. De egyikük sem árulta volna el a másikat az embereknek, bármennyire gyűlölték is egymást. Ez volt az alakváltók hidegháborúja. Senki sem lépett.

      A taxi megállt, Preston pedig odadobott egy százast a sofőrnek, és még csak meg sem kérdezte, mennyivel tartozik. Az apja pénze volt. Nagyjából az egyetlen dolog, amit valaha is kapott tőle azokon a szónoklatokon kívül, amelyek arról szóltak, mekkora elbaszott csődtömeg.

      Preston éveken át próbált jó fiú lenni. Az apja akkor is ugyanannyit basztatta, mint most, amikor Preston már szart mindenre, és lényegében azt csinált, amit csak akart. Ha azért is ugyanannyi szart kapott, amikor megpróbált megfelelni az apja elvárásainak, mint azért, amikor olyan volt, amilyennek apa mindig is mondta, akkor mi értelme volt egyáltalán próbálkozni?

      Itt hűvösebb volt a levegő, de még párásabb. A hajóra vezető rámpa alján álló kidobók ellenőrizték az igazolványát, közben pedig feltűnés nélkül beleszimatoltak a levegőbe. Két medve. Ennél sablonosabbak már nem is lehetnének. Miután az igazolványát és a szagát is rendben találták, félrehúzták a bársonykordont, és felengedték.

      Fények villództak a fedélzet fölött, a DJ elemében volt, a fedélzetet pedig máris megtöltötték a táncolók. Ringó csípők, simogató kezek, kivillanó fogak.

      Sehol sem rendeztek olyan teliholdpartikat, mint Miamiban. Az igazi buli azonban csak a nyílt vízen kezdődött. Preston a bár felé indult.

      „Preston!” Tio reszelős hangját lehetetlen volt összetéveszteni bárki máséval. Preston megfordult, és látta, hogy a barátja egy kis zacskót villant felé, benne fehér rögökkel. Igen. Pont erre volt szüksége. A faszba az ivással. Az alkohol csak felerősítette az ember pillanatnyi hangulatát, az övé pedig éppen szar volt.

      Követte Tiót a mosdóba, de a márványpultokat már ellepték a sörösüvegek és az üres koktélospoharak.

      „Hát, bazdmeg” – mondta Tio.

      Egy hosszú szippantásra mindketten odakapták a fejüket. Egy göndör hajú alfa éppen felszívott egy csíkot egy meztelen omega seggéről. Az omega egy elegáns, párnázott zsámolyon hasalt, a fenekét a magasba tolta, merev farka pedig lefelé meredt, és épphogy súrolta a kárpitot. Az alfa néhányszor kábán pislogott, aztán Tióra és Prestonra nézett. „Ti is kértek...?” Az omega feneke felé intett. Az omega felnézett, rájuk kacsintott, és kissé megriszálta a seggét.

      Tio és Preston összemosolyogtak, aztán Tio vállat vont. „Úgy látszik, jól kezdődik az este.”

      Preston készségesen átnyújtotta apja egyik hitelkártyáját Tiónak, hogy csíkokra húzza vele a kokaint. Az omega bőre egyenletesen napbarnított volt, sehol egy fehér csík. Láthatóan sem itt, sem máshol nem csinált gondot a meztelenkedésből. A fehér por szinte világított aranyló bőrén. Preston lehajolt mellé, Tiónak dobta a telefonját, és elnevette magát. Nem ez volt élete legőrültebb húzása, de Tiónak igaza volt. Remekül indult az este.

      Preston előhúzott a zsebéből egy ropogós százdollárost, és vékony csővé sodorta. Ha már csinálja, csinálja stílusosan... Apuci pénzéből.

      Abban a pillanatban, hogy a drog hatni kezdett, az alakváltó-érzékei lángra lobbantak. Alakváltóként kokózni olyan volt, mintha átváltozás nélkül tekerné maximumra minden érzékét. Preston még a fedélzet túlsó végén zajló beszélgetéseket is külön-külön ki tudta venni, hiába záródott szinte légmentesen a mosdó ajtaja. Érezte, hogy a göndör hajú alfa evett valami kurkumásat az este folyamán, az omega pedig kanosabb volt egy üzekedő kecskebaknál.

      Tio visszaadta a telefonját. Preston a képre pillantva felkuncogott, majd zsebre vágta a készüléket.

      A mosdó hirtelen fojtogatóan szűk lett. Ki kellett jutnia. Szüksége volt arra a szabadságra odakint, a hold alatt, az emberek között, a tengeren.

      „Kösz, haver” – sikerült odavetnie az alfának, aki éppen felsegítette a meztelen omegát a zsámolyról. Preston még odapillantott: az alfa lenyalta a maradék port az omega seggéről, aztán felhúzta, a falhoz szorította, és megcsókolta. A következő pillanatban Preston már újra a fedélzeten volt.

      A jacht biztos akkor futott ki, amíg ők a mosdóban voltak, mert Miami fényei már halványultak a távolban. Preston észre sem vette. Pont akkor történhetett, amikor felszívta a csíkját.

      Tio betuszkolta a táncparkettre, és néhány pillanatig együtt táncoltak, közben egymást tapizták. Az egész csak a közönségnek szólt. Preston elővette a telefonját, és lőtt egy közös szelfit. Dögösek voltak. Fiatalok voltak. Úgy érezte, ha nem örökíti meg ezt a pillanatot, végleg elillan.

      Nem kellett sokáig várni, hogy lecsapjanak rájuk a körülöttük prédára lesve ólálkodó, kiéhezett alfák. Preston egyszer csak két alfa közé szorult, akik pontosan tudták, mire való a csípőjük. A DJ értette a dolgát: a dübörgő basszust lágy salsával keverte, egymáshoz simulásra csábítva a táncolókat. A salsa maga volt a szex, ilyen egyszerű. Az egyetlen különbség az volt, hogy ezt mindig állva csinálták, és néha ruhában.

      Ahogy a zene lassabb ritmusra váltott, az előtte álló alfa egy határozott mozdulattal az álla alá nyúlt, és megemelte. „Hé, bébi. Nem akarod valami félreesőbb helyen folytatni a bulit?"

      A Preston mögött álló alfa végighúzta a fogait a csupasz nyakán. „Gondoskodunk róla, hogy megérje" – ígérte.

      Preston beleborzongott a kényeztetésbe. De a pörgés már kezdett alábbhagyni. „Talán majd később, fiúk. Még hosszú az éjszaka." Kicsusszant az ölelésükből, és átfurakodott a tömegen a korláthoz. Amikor visszanézett, a két alfa már egy másik apró termetű omegát környékezett meg, aztán elvesztette őket szem elől a tömegben.

      Eddig a tömeg óvta a hűvöstől; most a szabad levegő lehűtötte izzadt bőrét. A nyaka még bizsergett ott, ahol az alfa foga súrolta, és felnyúlt, hogy eldörzsölje az érzést. Csábító ajánlat volt, de valahogy mégsem az kellett neki. Még mindig nem oldódott benne az este korábbi részében felgyülemlett feszültség. És lehet, hogy pont egy jó dugásra lett volna szüksége, de Prestonnak más járt a fejében...

      A kokó hatása már gyengült, de az érzékei még kicsit fel voltak pörögve. Az orrát követve indult el, míg meg nem pillantotta, akit keresett. Egy alakváltónak nem nehéz kiszúrnia a drogdílereket. Olyan szaguk volt, mint egy rohadt patikának, és Preston éles szemének nem kerülte el a figyelmét, ahogy a pénz és a kis zacskó gyorsan gazdát cserélt.

      Idekint nem kellett különösebben óvatosnak lenniük. Ezek zártkörű bulik voltak, a kidobók pedig száz méterről kiszagolták a beépített zsarut. De azért nem volt okos dolog elbízniuk magukat.

      Preston széles mosollyal, magabiztos léptekkel odasétált a dílerhez, és a karját a nagydarab alfa nyaka köré fonta. Még egy farkas. A méretéből ítélve Preston erdei farkasnak tippelte.

      „Mit tehetek érted, szépfiú?" – kérdezte az alfa, és hatalmas tenyerébe fogta Preston fenekét.

      „Csak valami kis jóságot keresek, amitől jól érezném magam."

      Az alfának jó illata volt. Tiszta bőr és fűszerek.

      „Nálam megtalálod, ami kell, szívem." Egyik kezével elengedte Preston fenekét, aztán valami becsusszant a zsebébe.

      „És mivel tartozom, nagyfiú?"

      „Egy százassal meg egy puszival, apukám."

      Preston előhúzta a még mindig összetekert százdollárost a zsebéből, és belecsúsztatta az alfa ingzsebébe, miközben arcon csókolta.

      „Ha többre vágysz – szólt utána a díler, ahogy Preston odébb riszálta magát –, tudod, hol találsz."

      Preston kifelé tartott a tömegből, amikor elkapta Tio pillantását, és magához intette a barátját. Tio láthatóan szívott még kokót, de Preston elővette a szerzeményét a zsebéből, és egy ecstasytablettát nyomott a barátja markába. Mindketten lenyeltek egy-egy tablettát, Tio pedig egy kis kokaint szórt Preston bütykére. Mire annak elmúlik a hatása, az eki már be fog ütni.

      A hold most már pont a fejük fölött állt, és Preston visszament táncolni. Pontosan érezte a pillanatot, amikor az eki beütött. A zene a csontjaiba szivárgott, és már nem azért táncolt, mert akarta, hanem mert muszáj volt.

      Valaki felvonyított a holdra, és elemi ösztön hulláma söpört végig a tömegen. Preston körül többen alakot váltottak, és hirtelen mindenütt szőr, fogak és agyarak villantak. Vonítás, morgás, bömbölés töltötte be a levegőt.

      Ez volt az igazi. Ez volt a nyers valóság. Ezt jelenti alakváltónak lenni. Semmi megjátszás, semmi faszkodás. Semmi hazugság. Itt mindenki levetkőzte a színlelést. Lerázta a szabályokat. Ledobta a civilizált álarcát. Preston azt akarta, hogy ez az éjszaka soha ne érjen véget.

      Erős kezek fonódtak Preston derekára, ő pedig hátradőlt az ölelésbe. Az alfa, aki átkarolta, hatalmas volt. Úgy nézett ki, mint aki ketté tudná törni Prestont. Preston pontosan ezt akarta. Azt akarta, hogy vadul megbasszák. Azt akarta, hogy leteperjék, és állati vadsággal vegyék birtokba. Hagyta, hogy az alfa vezesse. Pontosan ezt kereste. Pontosan erre volt szüksége.

      Preston teste tovább hullámzott a zenére, ahogy a fedélzet széle felé tartottak. Az alfa az árnyékba borult fedélzeti átjárón vezette tovább. Vajon a korlátnak fogja nyomni, és itt fogja megbaszni, a csillagok alatt? Igen! Pontosan ezt akarta. Nyíltan. Őszintén. Vadul.

      Preston odahajolt, hogy csókot nyomjon az alfa állkapcsára, amikor valami megszúrta a nyakát. Odacsapott, és a keze bőrt ért. Megfordult, és meglátott egy másik férfit, aki épp egy tűt húzott el a nyakától.

      „Mi a..." A kérdés motyogásba fulladt, ahogy az ajka és a nyelve elnehezült, és alig engedelmeskedett neki. Az első alfa a karjába emelte Prestont.

      Nem, valami nem stimmelt. Ennek nem így kellett volna történnie.

      Preston megpróbált ellenállni, de a karja és a lába elnehezülve, ernyedten lógott. Az ég sötétedni kezdett, mintha valaki függönyt húzott volna elé.

      Minden elsötétült.

      „Úgy néztek ki, mint az egynapos kutyaszar. Gondolom, nem az előző küldetés után elmaradt alvást pótoltátok a hétvégén?" Felnéztem, amikor a Dempsey ikrek, Zeke és Ezra bevánszorogtak a heti megbeszélésünkre, és lerogytak a tárgyalóasztal körüli székekre.

      „Lófaszt, majd alszom, ha meghaltam." Ezra elvigyorodott. „Két loyolás omegával töltöttem a hétvégét. Hú, baszd meg. Azok a diákszövetségi srácok majdnem az asztal alá ittak, örültem, hogy egyáltalán felállt. De hát ismertek... hősiesen helytálltam. Már csak ilyen vagyok."

      „Nem kellenek a részletek, Ez. Az, hogy napszemüvegben ülsz az irodában, mindent elárul" – mondta Zeke, és az asztal közepén álló kávéskanna után nyúlt. „Meg aztán nem akarjuk, hogy a kis főnököcsi itt elsárguljon az irigységtől. Mind tudjuk, hogy nem volt randija, mióta Obama leköszönt."

      „Haver. Ez övön aluli volt. Meg aztán mit tudhatod te azt? Lehet, hogy a főnököcsi titokban dugni jár valakihez, mi, Noah? Mármint a Nagy Testvér korában nem lehetünk elég óvatosak. Valaki mindig figyel. Jobban jártok, ha nem vertek nagydobra semmit, folyton ezt mondom nektek" – hadarta Jonah, miközben leült.

      Jonah, a csapat alufóliasisakos technomágusa, csípős nyelvű, paranoiás, de csupaszív fickó volt. A gond csak az volt, hogy még nem ittam elég kávét ahhoz, hogy követni tudjam a fénysebességű szövegelését.

      „Hé, Ez, add már ide a kávét!" Kiittam a csészémet, és a kanna után nyúltam. Kurvára utáltam a hétfőket. „Látta már valaki Boomert? Alá kell írnia a pénteki rendelését. Apám érdeklődött, hogy tényleg szükségünk van-e még harminc láda TNT-re meg egy kurva nagy rakás gyutacsra."

      Simon „Boomer" Chiarelli épp ezt a pillanatot választotta a belépőjéhez. „Komolyan? Létezik olyan, hogy túl sok robbanóanyag van kéznél? De persze, aláírom. Fogytán volt a készlet, és most akciós, szóval nem volt min gondolkodni. Teljesen indokolt beszerzés, főnököcsi."

      Letett egy nagy Tupperware-dobozt az asztalra, és figyelmeztetőn felemelte az ujját. „Chiarelli mama küldi nektek, fiúk, de hagyjatok belőle Perkins papának is. Papa P imádja mama szivárványos sütijét."

      „Kapja be a drága papám, szerezzen magának. Ide az egyik szépséggel!" Vigyorogva előrehajoltam. Chiarelli mama főzte a legjobb kaját – ez köztudott tény volt.

      A semmiből előkerült egy kéz, és fejbe kólintott. „Vigyázz a szádra, fiam, ne viccelődj így a papáddal" – mordult rám apám a hátam mögül.

      „Bocs, apa. Én... izé... nem hallottam, hogy bejöttetek." Felnéztem: mindkét apám a mögöttem lévő ajtón jött be. Apa szúrós szemmel nézett le rám, Papa szemében viszont vidámság csillogott az elszólásom hallatán.

      „Azt gondoltam" – nevetett Papa, félretolta Apát, és lehajolt, hogy arcon csókoljon. „Ezért most addig nem kapsz sütit, amíg én meg nem ettem kettőt... vagy hármat."

      „Elkéstem? Lemaradtam valamiről? Meg kellett állnom tankolni. Megint felmentek az árak, hát elhiszitek ezt a szart?" – dohogott Levi. Leült, és rögtön belenyúlt a Tupperware-dobozba egy sütiért. „Esküszöm, főnök, muszáj lesz fizetésemelést adnod, hogy egyszerre negyed tanknál többre is fussa."

      Apám felvonta a szemöldökét, miközben kihúzott egy széket Papának. „Levi, ha fél tanknál kevesebb benzinnel jársz, nem érdemelsz fizetésemelést. Minden hülye tudja, hogy többet fogyaszt a kocsi, ha hagyod, hogy a benzinszint fél tank alá essen. Tankold tele, tovább jutsz ugyanannyi benzinnel."

      Papa töltött magának kávét, finoman egy szalvétára tett egy sütit, majd szelíd mosollyal végignézett az asztaltársaságon. „Jól viselkedtetek a hétvégén, fiúk? Vagy elő kell vennem a másnaposság elleni kotyvalékomat? Egy kis máriatövis, B-vitamin-komplex és magnézium minden bajotokat rendbe hozza. Ja, meg egy kevés C-vitamin. A legutóbbi bulira kevertem egy adagot, van még belőle az irodámban. Gondolom, neked jól jönne, Ezra? Vagy mostantól te vagy a napszemüveges vagány?"

      Ezra elpirult, és levette a napszemüvegét. Hunyorognia kellett a szobában égő lámpák fényétől. „Jól vagyok, Papa P. De... ööö... igen. Talán jól jönne az a kotyvalék, ha ma valami komoly munkát is kell végeznem."

      Apa fejcsóválva leült, és egy takaros köteg mappát tett az asztalra. „Komoly munkát, mondjuk... gondolkodnod? Hadd találjam ki, megint diákszövetségi srácok?"

      „Telibe találtál, apa, mint mindig." Elvigyorodtam, ahogy Ezra fészkelődni kezdett Apa mindentudó pillantásától. Apám szigorú rendet tartott, de ő biztatott minket a legjobban arra is, hogy használjuk ki a szabadidőnket.

      „Legalább Ezra nem az irodában töltötte a hétvégét azzal, hogy résolajjal szórakozott, és egy hosszú, szűk fémcsőbe tömködte a vesszejét." Zeke a levegőbe szimatolt, és elvigyorodott.

      „Rem-olaj, nem résolaj" – javította ki Boomer szórakozottan, miközben átnézte a költségelszámolást, amit apám odacsúsztatott neki aláírásra.

      „Rem, rés... egykutya." Zeke vállat vont. „A lényeg, hogy a mi Noah-nk inkább egész hétvégén itt ül az irodában, és a fegyvereit pucolgatja, ahelyett hogy kimozdulna, és keresne valami puhább lyukat, amit megolajozhat."

      Papa elhúzta a száját, és rosszalló pillantást vetett Zeke-re. „Jó, vegyél vissza egy kicsit, édesem. A szülőknek nem kell ilyesmit elképzelniük a gyerekeikről. Még akkor sem, ha azok már rég elég idősek ahhoz, hogy az unokákon törjék a fejüket."

      „Ja, ezt nem nagyon látom magam előtt, Papa P. Hacsak néha ki nem tudjuk rángatni innen a főnököcskét, és elvinni valahova, ahol tényleg… nem is tudom… emberekkel is találkozhatna?” Ezra már valamivel emberibbnek tűnt, ahogy nekilátott a második kávéjának.

      „Eljárok én” – morogtam. „De mostanában egyik küldetés jött a másik után, és a fegyvereket is meg kellett tisztítani. Csapatvezetőként az én dolgom volt, hogy ezt elintézzem, vagy kiadjam valakinek. Úgy döntöttem, hagylak titeket játszani, amíg a felnőtt alfa itt marad, és elvégzi a kurva melót.”

      „Csak mondogasd ezt magadnak, drágám.” Papa megpaskolta a kezem. „De legközelebb azért nyiss ablakot, jó? Komolyan, Noah! Még meg is fulladhattál volna ettől a bűztől. Ha most is ilyen, el sem tudom képzelni, milyen lehetett, amíg dolgoztál.”

      „Á, csak kiömlött az olaj, amikor elpakoltam. Feltöröltem, de a rongyokat a szemetesben hagytam. Ki akartam vinni, mielőtt elmegyek, de biztos elfelejtettem. Ezért van ilyen szag” – magyaráztam. Ráadásul mi, alakváltók minden szagot százszor olyan erősen éreztünk.

      „Jó duma.” Ezra rám kacsintott. „Fogadjunk, csak a gecid szagát akartad elnyomni vele. Ne is tagadd. Tuti kiverted, amikor itt maradtál egyedül ezzel a sok fegyverrel. Tudod te is, hogy felizgulsz, ha ennyi kemény vasat fogdoshatsz.”

      Papa huncutul csillogó szemmel fordult felém, és dúdolni kezdte az Another Saturday Night and I Ain’t Got Nobody dallamát. Erre persze Apa is ráharapott. Felnyögtem, amikor halkan énekelni kezdett hozzá.

      Miután eleget cukkolt, Apa krákogott egyet, és mosolyát alig leplezve szétosztotta köztünk a dossziékat. „Rendben, fiúk. Térjünk a tárgyra. Ma reggel bejelentés érkezett egy emberrablásról. Egy befolyásos szenátor fiát vitték el, és az FBI már teljes erővel ráállt az ügyre, szóval kétszer olyan gyorsan kell dolgoznunk, ha előttük akarjuk megtalálni.”

      „Gondolom, azért hívtak minket, mert a srác alakváltó?” – kérdeztem, miközben a csinos kis bulifiú fotóját néztem. „Omega, ugye?”

      „Minden csinos fiú az, nem?” – sóhajtott Jonah, és már pötyögött is a táblagépén. „Szóval mi a helyzet, főnök? Világos, nem akarjuk, hogy a szövetségiek megtudják, hogy alakváltó. Az kinyírná a jó szenátor úr karrierjét, hiszen a nagyközönség annyira kedvel minket, mocskos alakváltókat. De az emberrablók egyáltalán tudnak erről?”

